شەفەق نیوز/
ناوەند "نەخیل" ئەرا ماف و ئازادیەیل رووژنامەوانی،  شەرمەزار ئەو کرد ک "کەناڵ ئەنوار" پەخشی
کردیە، لە قسەی بەدیگ وەبان کورد، ک ململانەی نەتەوەیی و مەزهەوی دروس کەێد.
ناوەندەگە لە بەیاننامەیگ ئمڕوو وت: نووسەرەیلیگ پارچە
ڤیدیۆیگ لە بەرنامەیگ ئاینی لە کەناڵ ئاسمانی ئەنوار بڵاو کردن، سوکایەتی نەتەوەگەری
ئاشکرایگ وەرانوەر کورد هاناوی، و هەمیش ململانە و ئاژاوەی نەتەوەگەری و مەزهەوی دروس
کەێد، و تەقەلایگ دەێد ئەو کارە وە شیوەیگ شەرعی وئاینی بپووشێد.
بەیاننامەگە
وتیش: لەو وەختەگ دووپات لەبان میدیایل راگەیانن لە گرنگی چەودیریکردن باوەت ئەو وتارە
بکەێد ک پیشکەشی کەێد، و دویرە بکەفێد لە هەر چشتیگ سوکایەتی وە پیکاتەیل گەل عراق
و ڕەفتار و رسوومەیلی کەێد، ئیمە داوای جیوەجیکردن گشت ریکارەیل یاسایی وەگەرد ئەو
میدیایل راگەیاننە کەیمن، ک وە زانستەنی ئیجویر وتاریگ سوکایەتی پەخش کەێد، و پابەند
وە ڕینمایی کار  راگەیان
و رووژنامەوانی پیشەیی نیەوود.
جی باسە ک کەناڵ
"ئەنوار" ئاسمانی شیعە، پارچە ڤیدیۆیگ ئەرا ئاخونیگ وەناو حسێن ئەمیری پەخش
کرد، باس (مەکروە)یەت ژن و ژنخوازی وەگەرد چەن میلەت و نەتەوەیگ کرد، کوردیش هاناویان،
چوینکە کورد میلەتیگە لە "جن" و پشت وە ریوایەتەیلیگ لەناو کتاوەیل شیعە
بەسایە، ک گوایە ژن و ژنخوازی وەگەردیان بەدە و نەخوازیاگە، وەسنگ جیاوازی رەفتار
و رسوومەیل ناوبەینیان.
